# Agricultura marroquina

L'agricultura del Marroc ocupa el 40% de la població activa marroquina, sent així l'ocupador principal del país. A les seccions plujoses del nord-oest, es pot fer créixer ordi, blat i altres cereals sense necessitat d'irrigació. A la costa atlàntica, on hi ha grans planes, s'hi planten olives, cítrics i vinyes, amb pous artesans com a principals proporcionadors d'aigua. Dels boscs se n'extreu suro, fusta, i altres materials per la construcció. Part de la població de la costa practica la pesca de subsistència. Agadir, Essaouira, El Jadida, i Larache són els principals ports pescadors.
La producció agrícola marroquina també consisteix en taronges, tomàquets, patates, olives i oli d'oliva. Els productes agrícoles d'alta qualitat s'acostumen a exportar cap a Europa. El Marroc produeix prou menjar per la consumpció domèstica excepte pels grans, sucre, cafè i te. Més del 40% del consum de grans i farina del Marroc s'importa dels Estats Units i França.
El Marroc també produeix una quantitat significativa de haixix il·lícit. És el principal exportador mundial d'aquesta droga, bona part del qual s'envia cap a l'Europa occidental. El comerç de drogues està creixent malgrat s'han fet diverses campanyes per a erradicar-lo.
L'agricultura marroquina té problemes estructurals profunds, i és molt sensible a fluctuacions climàtiques i a pressions del mercat. El sector representa aproximadament el 15% del PIB del Marroc, i ocupa gairebé la meitat de la població. El 70% de la gent pobra viu en àrees rurals, que causa un èxode rural massiu cap a les ciutats o la Unió Europea.
La indústria agrícola del Marroc tenia una exempció fiscal completa fins al 2013. Molts crítics marroquins deien que els productors rics tenien massa avantatges en no pagar impostos, i que els productors més pobres tenien problemes amb els costs elevats i tenien poc suport de l'Estat. El 2014, dins de la Llei de Finances, es va decidir que les companyies agrícoles amb una facturació superior als 5 milions de dírhams pagarien de forma progressiva l'impost sobre el benefici de les societats.

## Productes principals

A continuació hi ha una taula amb la producció agrícola del Marroc segons l'Organització de les Nacions Unides per a l'Agricultura i l'Alimentació (FAO) l'any 2009:
| Número | Bé | Valor (en $1000) | Producció (en tones) | Posició a nivell mundial | Valor a nivell mundial |
| 1 | Blat | 939,150 | 6,400,000 | 19 | 17 |
| 2 | Carn de gallina | 635,889 | 446,424 | NA | NA |
| 3 | Olives | 616,541 | 770,000 | 6 | 6 |
| 4 | Tomàquets | 480,433 | 1,300,000 | 17 | 17 |
| 5 | Carn bovina | 433,257 | 160,384 | NA | NA |
| 6 | Llet de vaca | 409,566 | 1,750,000 | NA | NA |
| 7 | Ordi | 389,709 | 3,800,000 | 12 | 7 |
| 8 | Carn d'ovella | 325,935 | 119,706 | NA | NA |
| 9 | Ametlles, amb closca | 307,240 | 104,115 | 5 | 5 |
| 10 | Taronges | 231,910 | 1,200,000 | 14 | 14 |
| 11 | Patates | 230,032 | 1,500,000 | NA | NA |
| 12 | Ous de gallina | 221,668 | 267,267 | NA | NA |
| 13 | Mongetes | 173,716 | 182,180 | 3 | 3 |
| 14 | Raïm | 171,485 | 300,000 | NA | NA |
| 15 | Pomes | 169,166 | 400,000 | NA | NA |
| 16 | Maduixes | 168,627 | 124,239 | 11 | 11 |
| 17 | Cebes, seques | 136,521 | 650,000 | 23 | 23 |
| 18 | Altres melons (p.ex. cantalups) | 134,386 | 730,000 | 8 | 8 |
| 19 | Tangerines, mandarines, clementines | 128,945 | 522,000 | 12 | 12 |
| 20 | Anís, badiana, fonoll, coriandre | 127,126 | 23,000 | 7 | 7 |
| Font: Dades del 2009 de l'Organització de les Nacions Unides per a l'Agricultura i l'Alimentació (FAO) ||||||

## Referències

* ↑ «Morocco | Infoplease» (en anglès). [Consulta: 24 febrer 2021].
* ↑ «Ketama Gold puts Morocco top of Europe's cannabis league» (en anglès). The Guardian, 27-05-2003. [Consulta: 24 febrer 2021].
* ↑ «Archived copy». Arxivat de l'original el 2011-07-08. [Consulta: 27 desembre 2009].
* ↑ http://www.merip.org/mer/mer218/218_ketterer.html Arxivat 2018-01-02 a Wayback Machine.
* ↑ http://ec.europa.eu/world/enp/pdf/country/enpi_csp_morocco_en.pdf
* ↑ http://taxsummaries.pwc.com/uk/taxsummaries/wwts.nsf/ID/Morocco-Corporate-Tax-credits-and-incentives